NaiveNeuron/SloPal huggingface dataset:
Grendel, Gábor, podpredseda NR SR (2021-07-23):
Otváram všeobecnú rozpravu, do ktorej som dostal dve písomné prihlášky od pánov poslancov Beluského a Dostála. Ako prvý teda vystúpi pán poslanec Beluský. Nech sa páči, máte slovo. (Reakcia z pléna.) Pardon? (Reakcia z pléna.) Je termínovaný bod na 14.30, áno. Pani ministerka tu zatiaľ nie je, takže myslím, že by sme mohli využiť ten čas, aby sme pokračovali v rokovaní.
Šeliga, Juraj, podpredseda NR SR (2020-11-04):
Ďakujem. Na vaše vystúpenie nie sú žiadne faktické poznámky. Pán poslanec Drdul, nech sa páči. Poprosím, zapnite mikrofón pánovi poslancovi. Stlačte trojku alebo procedurálny, nech vás identifikujú. O. K.? Nech sa páči.
Laššáková, Jana, podpredsedníčka NR SR (2014-12-10):
Na vystúpenie pána poslanca s faktickými poznámkami sa hlásia pán poslanec Jarjabek, pani poslankyňa Mezenská, Končím možnosť prihlásiť sa s faktickými poznámkami. Nech sa páči, pán poslanec Jarjabek, máte slovo.
Faič, Vladimír, poslanec NR SR (2023-02-07):
Ďakujem za slovo, pán podpredseda. Pán poslanec Krúpa, nebudem rozporovať vaše slová, asi máte pravdu v mnohých otázkach, ale tie pohnútky pána poslanca Kyselicu by som akože celkom nekritizoval, pretože pravdepodobne a keď tu viacerí ste povedali, že sa vyzná vo veciach tiež, asi pravdepodobne mu tie zámery vlády, ktoré neprešli, asi mu to nevyhovuje, asi sa stavia k tomu kriticky, preto pristupuje k takýmto návrhom. A takéto návrhy, ako som si pozrel aj do programu, sú aj od mnohých iných poslancov doterajšej koalície. To ale znamená, a to si treba povedať celkom otvorene, že to je nastavenie krivého zrkadla úrovne vlády. To si treba celkom na rovinu povedať. A tu, pán poslanec Krúpa, vás musím do toho celkového koaličného balíka akože prisunúť, pretože ste boli nezvratne v poslaneckom klube OĽANO, boli ste nezvratne predsedom výboru celý ten, celé tie tri roky a fungovali ste tak, ako bolo treba v koalícii. Keď boli návrhy na odvolanie ministra vnútra, tak ste ich, samozrejme, vehementne nepodporovali, to treba celkom na rovinu povedať a takisto aj teraz, keď sa chýli k predčasným voľbám, tu sledujeme a budeme sledovať také vyvinie sa, ako keby ľudia, ktorí doteraz bezvýhradne podporovali túto vládu, sa zrazu tratia a chcú, aby to ostalo niekde, ja neviem, či len na tom OĽANO samom, ako keby ste nikdy v tej vláde neboli, ale to si musíte akože priznať sebakriticky. Ďakujem.
P. Hrušovský, predseda NR SR: (2005-12-15):
Pristúpime k rokovaniu o návrhu poslancov Národnej rady Slovenskej republiky Dušana Jarjabka, Renáty Zmajkovičovej a Dušana Čaploviča na vydanie zákona, ktorým sa mení a dopĺňa zákon Národnej rady Slovenskej republiky č. 212/1995 Z. z. o koncesionárskych poplatkoch v znení neskorších predpisov (tlač 1401). Poprosím teraz, aby z poverenia skupiny navrhovateľov predmetný návrh zákona uviedol a v Národnej rade odôvodnil jeden z predkladateľov pán poslanec Jarjabek. Nech sa páči, máte slovo, pán poslanec.
Bugár, Béla, podpredseda NR SR (2018-03-26):
Podajte procedurálny návrh.
Kamenický, Ladislav, poslanec NR SR (2014-07-08):
Druhý pozmeňujúci návrh podal poslanec Hlina. Dajte, prosím, hlasovať o pozmeňujúcom návrhu poslanca Hlinu.
D. Jarjabek, poslanec: (2003-03-05):
Nezávislí novinári sa stávajú šéfmi kontrarozviedky. Tí, ktorí ovplyvňovali voľby pod vaším vedením. Veď to boli predsa redaktori, ktorí boli v ctených nezávislých novinách. To vám tiež neprekáža. Veď toto je naozaj policajný štát! Veď toto nebolo ani pred desiatimi rokmi, čo sa tu momentálne deje. A okrem toho taká poznámočka, jedna jediná. Vie mi niekto vysvetliť, podľa akého kľúča Slovenská televízia vysiela túto schôdzu? Podľa akého kľúča? (Potlesk.) To ma skutočne zaujíma. Podľa akého kľúča sú snímané jednotlivé vystúpenia poslancov alebo členov vlády? Kto si toto vymyslel? Kto za to nesie zodpovednosť? A ako je možné, že napríklad poslanec pred pánom Hortom nebol v zázname, pán Hort bol v zázname, teraz som zvedavý, ako bude šachovnica pokračovať, keď bude pán premiér rozprávať, určite sa červené svetielka rozsvietia. No, myslím, že áno – nie, pán premiér, čo vy na to? No. (Smiech poslanca. Reakcia z pléna a potlesk.) Veď naozaj to je... Priatelia, toto si musí uvedomiť aj nový riaditeľ Slovenskej televízie. Po odvysielaní, keď tu nebude istá vyrovnanosť, to je cenzúra, pán premiér. A vy o tom veľmi dobre viete, však?
Babič Ján, poslanec NR SR (2012-09-19):
Ďakujem za slovo. V rozprave nevystúpil žiaden poslanec. Preto pristúpime k hlasovaniu o pozmeňujúcich návrhoch zo spoločnej správy. Pán predseda, dajte, prosím, hlasovať o bodoch spoločnej správy 1 až 37 s návrhom gestorského výboru schváliť.
P. Hrušovský, predseda NR SR: (2004-03-12):
Páni poslanci, budeme hlasovať o návrhoch, ktoré podala pani poslankyňa Edit Bauer. (Hlasovanie.) 134 prítomných, 127 za návrh, 3 proti, 3 sa zdržali, 1 nehlasoval. Návrh sme schválili. Môžeme pristúpiť k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi. Pán spoločný spravodajca, s odporúčaním výboru... I. Hamarčák, poslanec: Schváliť.
Dostál, Ondrej, poslanec NR SR (2016-09-13):
Ďakujem. Pán poslanec Baránik, ja oceňujem, že si sa sústredil práve na ten aspekt zákazu šírenia informácií, teda zákazu či už natáčania, fotenia alebo podobného používania mobilov. Ja sa domnievam, že táto časť novely môže byť dokonca protiústavná, pretože ak sa obmedzí dĺžka času vystúpenia, tak z môjho hľadiska je to vecne oveľa väčší problém, ako či si budem môcť fotiť alebo nebudem môcť fotiť, ale pravdepodobne, keď sa to urobí pre všetkých poslancov a aj pre členov vlády, tak, tak z ústavného hľadiska to asi nebude sporné. Ale obmedzovať šírenie informácií, na to je naša ústava pomerne prísna a zacitujem čl. 26 ods. 4 ústavy: „Slobodu prejavu a právo vyhľadávať a šíriť informácie možno obmedziť zákonom, ak ide o opatrenia v demokratickej spoločnosti nevyhnutné na ochranu práv a slobôd iných, bezpečnosť štátu, verejného poriadku, ochranu verejného zdravia a mravnosti.“ Ja som sa to pýtal aj vo svojom vystúpení a teda využívam milú skutočnosť, že teraz je tu prítomný aj pán predseda Národnej rady Danko, dokonca je prihlásený s faktickou poznámkou za mnou, tak možnože by mohol nám vysvetliť, že či zákaz fotenia si na mobil v rokovacej sále parlamentu je opatrenie v demokratickej spoločnosti nevyhnutné. A ak áno, tak nevyhnutné na ochranu akého z tých legitímnych účelov, ktoré sú uvedené v ústave? Úplne chápem, že je zakázané telefonovať v rokovacej sále, lebo to môže niekoho rušiť. Ale nechápem, aký môže mať niekto problém s fotením, nahrávaním, robením videozáznamov. Možno aj toto by ste mohli vysvetliť.
Dostál, Ondrej, poslanec NR SR (2019-10-22):
Týmto sme hlasovali o všetkých pozmeňujúcich návrhoch. Pán predsedajúci, keďže nebol schválený pozmeňujúci návrh, sme v treťom čítaní , otvorte, prosím, rozpravu.
Klus, Martin, poslanec NR SR (2017-12-05):
Ďakujem za slovo. Ja by som chcel pochváliť kolegu za snahu o konštruktívny príspevok. Na druhej strane nedá mi, keď sa ktorýkoľvek poslanec zo strany K-ĽSNS začne oháňať politickou kultúrou, nepripomenúť, že to bola práve táto politická strana, ktorej predseda, donedávna ešte župan Banskobystrického samosprávneho kraja, si nedôstojným spôsobom zobral na rozlúčku dve gorily, ktoré vpúšťali alebo nevpúšťali kameramanov na toto zasadnutie ustanovujúce podľa toho, ako im bol kto sympatický. A toto je naozaj asi niečo, čo nechceme zažiť na pôde Národnej rady Slovenskej republiky a verím, že už nikde inde na Slovensku. Zároveň je celkom vtipné počúvať o politickej kultúre od strany, ktorá len toť nedávno urobila rošády ešte v Banskobystrickej správe ciest a vymenovala tam človeka, ktorý nebol zvolený ani do pozície poslanca s veľkým podozrením o tom, že sú tu pripravené zlaté padáčiky. Takže, páni z K-ĽSNS, prosím, keď už hovoríte o politickej kultúre, skúste sa pozrieť na to, čo ste nám nechali v našom Banskobystrickom kraji.
B. Bugár, podpredseda NR SR: (2001-09-07):
Pán poslanec Mikloško, nech sa páči, môžete reagovať na faktické poznámky.
T. Galbavý, poslanec: (2010-02-10):
Predkladám návrh novely zákona o obchodovaní s emisnými kvótami. Reagujem na situáciu, ktorá vznikla s predajom emisných kvót AAU firme Interblue Group. Návrh zákona je jednoduchý. Má zabrániť priamym predajom emisií a majú sa sprísniť nároky sprostredkovateľa pri predaji týchto emisií. Súčasné znenie zákona po obchodovaní s emisnými kvótami umožňuje vláde, ministerstvu predať nadbytočné kvóty, a to buď priamo cez sprostredkovateľa, alebo na burze. Vláda sa rozhodla predávať ich priamo. Všetci dobre vieme, ako do dopadlo. Písalo sa o tom dosť v médiách. Keďže chcem získať vašu podporu pre tento návrh zákona, nebudem sa vracať do minulosti, chcem vyslovene vecne reagovať na túto problematiku, pretože mojím úprimným cieľom je nehovoriť o podivnom predaji a o spoločnosti Interblue Group, ale hľadať legislatívne nástroje, ktoré by podobné priame predaje neumožnili, naopak, viedli by k transparentným formám predaja. Som presvedčený, že takto získame väčší objem financií za predaj emisií a zároveň zabránime tomu, aby za partnerom vlády stáli pofidérne firmy. Za najčistejší a najefektívnejší považujeme predaj emisií cez burzu. Bohužiaľ, tento spôsob obchodovania s AAU emisiami je málo zaužívaný vôbec vo svete a zväčša sa využívajú služby sprostredkovateľa čiže rôzne agentúry, preto my navrhujeme, ak sa vláda rozhodne využiť služby sprostredkovateľa, musí si ho vyberať vo verejne vypísanej súťaži, inými slovami, musí ho vytendrovať. Čo od toho očakávame? Zvýšenie transparentnosti predaja, výber dôveryhodných partnerov vlády, vyššie ceny za emisie čiže viac peňazí pre environmentálne programy, zlepšenie dobrého mena krajiny, ktorá nebude spájaná so škandálmi, a, samozrejme, minimalizovanie korupčného prostredia. Čiže, už len jednu vetu poviem na záver, naším cieľom je predovšetkým zabrániť priamym predajom a ak sa vláda rozhodne využiť na predaj nadbytočných emisných kvót sprostredkovateľa, tohto sprostredkovateľa musí vyberať štandardným, transparentným výberovým konaním. Čiže musí ho vytendrovať. Bol som stručný, poprosím vás, aby ste podporili tento návrh zákona, je to v prospech dobrej veci. Ďakujem pekne.
Glváč, Martin, podpredseda NR SR (2019-02-08):
S reakciou pán poslanec Beblavý, nech sa páči.
P. Hrušovský, podpredseda NR SR: (2002-05-21):
(Hlasovanie.) 101 prítomných, 96 za, 1 proti, 1 sa zdržal, 3 nehlasovali. Návrh sme schválili. Ďalší návrh. V. Maňka, poslanec: Ďalej budeme hlasovať o bodoch, ktoré gestorský výbor neodporúča schváliť, a to sú body 1, 2, 8 - 10, 12 - 16.
Lukáč, Jozef, poslanec NR SR (2020-07-08):
Ďakujem za slovo. Vážený pán predseda, kolegyne, kolegovia, veľmi v krátkosti predkladám novelu zákona č. 261/2017 Z. z. o štátnej cene Jozefa Miloslava Hurbana a cene Alexandra Dubčeka. Ide o veľmi jednoduchú novelu, ktorá umožňuje predsedovi Národnej rady, aby ocenenie mohol udeliť aj ľuďom, ktorí boli v prvej línii. Vlastne táto novela rozširuje zákon, zákonné znenie o to, aby predseda Národnej rady udelil cenu aj za humanitárnu činnosť. Návrh bol prerokovaný vo výboroch, bol tam podaný jeden pozmeňovací návrh, kedy plaketu okrem predsedu Národnej rady môže udeliť aj pán premiér Slovenskej republiky pri cene Alexandra Dubčeka. Prešlo to výborom, bolo to akceptované, verím, že tento návrh zákona podporíte v druhom čítaní aj ako celok. Ďakujem.
Laurenčík, Milan, podpredseda NR SR (2021-06-23):
Pán poslanec Miroslav Žiak s faktickou poznámkou, nech sa páči.
B. Bugár, podpredseda NR SR: (2004-09-09):
(Hlasovanie.) Prítomných je 126 poslancov, za 74, proti 6, zdržalo sa 44, nehlasovali 2. Konštatujem, že sme v treťom čítaní . Pýtam sa, či sa hlási niekto do práve otvorenej rozpravy. Konštatujem, že nikto. Vyhlasujem rozpravu za skončenú. Nech sa páči. V. Ondrejka, poslanec: Pán predsedajúci, dajte hlasovať o návrhu zákona ako o celku s odporúčaním schváliť.
Ivan, Miroslav, poslanec NR SR (2018-10-24):
Ďakujem za slovo. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Karola Galeka a Jany Kiššovej na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
V. Veteška, podpredseda NR SR: (2006-01-31):
(Hlasovanie.) Prítomných 138, za 115, proti nikto, zdržalo sa 21, nehlasovali 2. Konštatujem, že sa Národná rada uzniesla na pridelení tohto vládneho návrhu zákona na prerokovanie vo výboroch v druhom čítaní. Teraz nasleduje hlasovanie o vládnom návrhu zákona o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov . Prosím pána spravodajcu Přidala.
Duchoň, Daniel, poslanec NR SR (2012-08-08):
Áno, rád by som oznámil, že zvolávam rokovanie finančného výboru v miestnosti č. 31, termín ihneď. Ďakujem.
P. Hrušovský, predseda NR SR: (2002-11-14):
Prosím, prezentujme sa a hlasujme. (Hlasovanie.) Prítomných je 127 poslancov, za návrh 90, proti 31, zdržali sa 4 poslanci, nehlasovali 2. Konštatujem, že uvedené body zo spoločnej správy sme schválili. Ďalší návrh, pán poslanec. M. Abelovský, poslanec: Pán predseda, prosím vás,  dajte hlasovať o postúpení návrhu zákona do tretieho čítania.
Poliačik, Martin, poslanec NR SR (2018-11-28):
Ďakujem. Tak poďme po tých krajinách. Austrália, ako vieme, Martin, nie je viazaná žiadnym väčším ľudskoprávnym dokumentom. Tak ako Európska únia, resp. Európa má Európsky dohovor o ľudských právach, tak Austrália žiadny takýto významnejší väčší dokument nemá, a preto áno, tento pakt pre nich zavádza mnohé veci nové, ktoré ale u nás dávno platia. Preto to porovnanie jednoducho nesedí. V Rakúsku ani v jednom z tých bodov, pokiaľ viem, nie je konštatované, že tie, že tie, tá, ten, tá oblasť, ktorá sa tam rieši, nie je riešená ich vnútroštátnou legislatívou. Definuje sa možnosť nátlaku na nejaké zmeny, ale stále pripúšťajú to, čo je v tom pakte napísané, že suverénne štáty rozhodujú o svojich veciach samotné. V Českej republike máme vládu v dlhodobej demisii, ktorá musí odolávať populistickým snahám, či už komunistov, alebo Okamuru, a nemôže si jednoducho dovoliť niekde ustúpiť a to by sme si určite nemali brať za vzor našich zahraničnopolitických postojov, ešte keď k tomu prirátame veľmi teda neobratné vyjadrovanie a činy prezidenta Zemana. Maďarsko. Viktor Orbán je dlhodobo kritizovaný celým demokratickým svetom. Sám sa vyjadril, že chce budovať i liberálnu demokraciu, takže tam tiež nevidím dôvod si akýmkoľvek spôsobom brať príklad. USA. Donald Trump je jedným z najväčších rozkladateľov medzinárodného spoločenstva, čo sa týka dodržiavania nejakých dohôd. Odstúpil od tak dôležitých vecí, ako je, ako je, ako bola Parížska dohoda, takže tam tiež nevidím dôvod ísť si pre príklady. A ostáva už len to Dánsko. A to, bohužiaľ, nestačí.
Zajac, Pavol, poslanec NR SR (2013-01-31):
Vážený pán minister, vo svojom vystúpení ste hovorili o tom, aby sme si hovorili pravdu, a pomaly jedným dychom ste povedali, že prvýkrát zavádzate kontrolu subdodávateľov v tomto zákone. Tak preto, aby sme si hovorili pravdu a aby sme boli korektní, treba povedať, že KDH na septembrovej schôdzi predložilo novelu zákona o verejnom obstarávaní, kde celý systém kontroly subdodávateľov bol urobený. Dokonca aj tí subdodávatelia, ten systém bol nastavený tak, že sa budú môcť odvolávať aj na ÚVO a keď do určitého času nebudú môcť, nebudú teda vyplácaní, tak sa budú môcť odvolať na ÚVO a ÚVO bude môcť nariadiť hlavnému dodávateľovi, aby ich vyplatil. Z prostredia SMER-u aj vtedy boli hlasy, že to je dobrý návrh zákona, a očakávali sme, že ho zahrniete do tohto návrhu zákona o verejnom obstarávaní. Zjavne to tak nie je, takže predpokladám, že v druhom čítaní moji kolegovia tento pozmeňujúci návrh predložia, aby subdodávatelia na Slovensku mohli byť vyplácaní, aby sa nestávalo to, že hlavní dodávatelia dostanú vyplatené zákazky a subdodávatelia budú krachovať. Ďakujem.
Takáč, Richard, poslanec NR SR (2021-02-03):
Dvadsať, no. ... nehovoriac o tom, že má dôjsť k zrušeniu jednotlivých skladov v regiónoch, čo, samozrejme, nepostihne, resp. tých cien, ktoré, ktoré dostávajú, a toto nepostihne veľké reťazce. Veľký reťazec má veľké logistické centrá po celom Slovensku. Vie plnohodnotne, komfortne zabezpečiť v rámci jednotlivých obchodných reťazcov, domov, ale tí malí regionálni, ktorí sú a sú asi dvaja alebo traja po celom Slovensku, na juhu Slovenska, na východe Slovenska, stred Slovenska, títo nedokážu zabezpečovať tak to logisticky, ako to zabezpečujú tieto veľké obchodné potravinové reťazce. Zas dôjde k tomu, že sa budú zatvárať na tých jednotlivých koncových dedinách, v tých menších oblastiach Slovenska tieto potraviny, a toto nemôžeme, toto nemôžeme dopustiť. Samozrejme, že sama osebe je tam aj kapitola, čo sa týka pokút. Pokuty musia byť také, aby odrážali aj obchodné reťazce od zneužívania svojho dominantného postavenia voči poľnohospodárom a potravinárom. Výška pokút musí byť preto zodpovedať ekonomickej sile daného obchodného reťazca, preto nemôže ísť o pokuty v symbolických výškach, ako sa to snažili presadiť reťazce v doterajších rôznych legislatívnych procesoch. Samozrejme, otázne je diskutovať o tej výške, ale na druhej strane treba povedať, že aj samotné vymoženie tejto pokuty, z jednej strany dôjde k udeleniu pokuty, reťazec sa odvolá, potom je to zrušené, čiže je potrebné doriešiť tento legislatívny proces, tak ako keď sa nájdu porušenia, sú porušenia, dôjde k udeleniu pokuty, tak aby tá pokuta bola aj zaplatená. Ja si myslím, že spoločným cieľom v tejto veci či koalície, aj opozície je to, aby sme zvyšovali potravinovú sebestačnosť, to hovorí aj sám pán minister a samotní koaliční poslanci. A ja si osobne myslím a myslí si to aj odborná verejnosť, že touto novelizáciou tohto zákona práveže dôjde k opačnému efektu. Chcel by som požiadať pána ministra, koaličných poslancov a vládnu koalíciu, aby stiahli túto novelizáciu tohto zákona, lebo bude to mať len za následok zase zhoršenie situácie slovenských poľnohospodárov a potravinárov na našom trhu, a práveže myslím si, že spoločnou snahou je spraviť všetko, aby to bolo opačné, aby sa slovenským poľnohospodárom a potravinárom darilo. Ďakujem veľmi pekne.
Glváč, Martin, podpredseda NR SR (2019-06-21):
Ďakujem. Pýtam sa, či sa chce prihlásiť do rozpravy niekto ústne. Nie je tomu tak. Vyhlasujem rozpravu za skončenú. Navrhovateľ nechce zaujať stanovisko. Žiada si záverečné slovo spravodajkyňa? Ak nie, žiadam, aby ste oznámili termín hlasovania. (Reakcia spravodajkyne.) Takže v utorok o jedenástej. Prerušujem rokovanie o tomto bode programu. A budeme pokračovať druhým čítaním o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov a ktorým sa dopĺňajú niektoré zákony . Návrh zákona je pod tlačou 1482, spoločná správa výborov má tlač 1482a. Dávam slovo poslancovi Erikovi Tomášovi, aby za skupinu poslancov návrh zákona odôvodnil. Nech sa páči.
Danko, Andrej, predseda NR SR (2018-05-29):
Pán poslanec, už dosť dlho som vás nechal hovoriť mimo veci. Poprosím vás, k veci.
Grendel, Gábor, podpredseda NR SR (2021-03-16):
Otváram rozpravu v rámci tretieho čítania a pýtam sa, či sa chce niekto z poslancov prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Klus, Martin, podpredseda NR SR (2019-11-29):
Ďakujem, pani poslankyňa. Na vaše vystúpenie jedna faktická poznámka. Pán poslanec Heger.
Matovič, Igor, poslanec NR SR (2011-03-25):
Pani poslankyňa Vaľová, vadí vám nejaké moje vyťahané tričko. To tričko včera som si bol kúpiť v Auparku aj s Erikou, tak dobre, trikrát ste to povedali, ale evidentne som trafil klinček po hlavičke. Všímal som si vás, keď som hovoril o tom, že ľudia, ktorí buď rozkrádali, alebo tolerovali rozkrádanie tejto republiky, v podstate zabíjali nenarodené deti. Áno, robili ste to. A vy ste jedna z nich, ktorá ste toto tolerovali. A preto videl som, ako ste sa mrvila ako nejaká hlísta, ktorá vedela, že som ju trafil, a z toho ste bola nervózna. Jednoducho povedal som vám to a trafil som vás po hlavičke, lebo vy ste tá, ktorá ste tolerovali rozkrádanie v tejto republike a týmto sa zabíjali nenarodené deti, lebo tie peniaze, ktoré sa rozkradli, chýbali na podporu matiek a detí, ktoré mohli žiť. Ste za to zodpovedná, akýmkoľvek teatrálnym vystúpením túto vinu zo seba nezmyjete, ani vaši kolegovia. Čo sa týka toho, čo mám napísané na tričku, poprosím všetkých, aj liberálne zmýšľajúcich v tejto sále, každopádne ľudí, všetkých, ktorí majú zdravý rozum a to IQ im nechýba, aby pochopili, že nám tu teraz nejde a priori o odsudzovanie žien, ktoré podstúpia interrupciu, iba hovoríme, že vytvorme týmto ženám podmienky iné, aby mali odvahu donosiť svoje deti a dať ich na adopciu, lebo existujú stovky rodín, ktoré sú bezdetné a ktoré by boli veľmi rady, aby si mohli deti osvojiť. Ak my ich budeme, tieto deti, zabíjať a tým ženám nebudeme dávať možnosť voľby, lebo dnes tú možnosť, reálnu možnosť voľby nemajú, lebo spoločnosť by ich odsúdila, tak sme neurobili všetko pre to, aby tie ženy sa naozaj slobodne mohli rozhodnúť. A to rozhodnutie, ktoré prijímajú pod tlakom okolností, pod hrozbou odsúdenia spoločnosti, nie je slobodné. Tak urobme všetko pre to, aby ich spoločnosť neodsudzovala, ak dajú deti na adopciu.
Hrnčiar, Andrej, podpredseda NR SR (2016-11-28):
Ďakujem. Otváram rozpravu. Do rozpravy som dostal tri písomné prihlášky. Do rozpravy sa písomne prihlásil pán poslanec Mihál, pán poslanec Tittel a pán poslanec Galis. Nech sa páči, pán poslanec Mihál.
Pročko, Jozef, poslanec NR SR (2024-02-15):
Ja si určite pamätám, ja som to zle povedal, že v histórii, v mojej histórii, čo som ja tam bol. Habánika si nepamätám, ale viem, že sme vždy reagovali na Ondreja Dostála, ktorý vždy povedal, že ideme hlasovať spôsobom a ja som sa vždy riadil Ondrejom Dostálom. Nebol som na všetkých výboroch, to sa priznám, ale ani pán Dostál nebol na všetkých výboroch, aj to viem. Takže tento, tento, toto si nepamätám, ale pamätám si, že pokiaľ som tam bol ja, tak sme vždy posunuli do druhého, do dru... teda vždy sme urobili, posunuli sme to, aby to výbor prešetril. Takže to si pamätám ja, ale Habánika absolútne nie, ale tak asi som tam nebol. Lebo vždy sme posúvali každého a ty vieš veľmi dobre, že sme posúvali aj našich poslancov, ktorí boli nejakým spôsobom obviňovaní, mňa za ten jedálny lístok z facebooku sme riešili. Takže naozaj sa to riešilo. Nepamätám si toho Habánika. Žiaľbohu, škoda, ale hovorím, že vždy sme to posúvali. No a je to protiústavné, keď to neposuniete, lebo keď sa to dá na Ústavný súd, tak vám to zamietne. Ale idem, idem len na záver povedať, že naozaj vás prosím, milé kolegyne, milí kolegovia, aby sme tento zákon posunuli do druhého čítania, pretože je to dobré a opakujem ešte raz, že to je naozaj občianska požiadavka. To, to každý jeden občan, ktorého sa spýtate, vám povie, áno, toto treba zaviesť. Ďakujem veľmi pekne.
Laššáková, Jana, podpredsedníčka NR SR (2012-07-31):
S reakciou na faktické poznámky, pán poslanec Kaník, nech sa páči.
P. Paška, predseda NR SR: (2007-03-27):
Otváram rozpravu. Písomne sa neprihlásil nik. Pýtam sa, či chce niekto vystúpiť, prihlásiť sa do rozpravy ústne. Končím možnosť prihlásiť sa do rozpravy. Pán poslanec Korba? Nie. Prerušujem rokovanie o tomto bode programu. Poprosím teraz pani poslankyňu Laššákovú, aby nás oboznámila s návrhom na voľbu členov Súdnej rady Slovenskej republiky (tlač 235).
Šeliga, Juraj, podpredseda NR SR (2020-11-05):
Prezentujme sa a hlasujme. (Hlasovanie.) Prítomných 114, za 81, proti nikto, zdržalo sa 32, nehlasoval 1. Konštatujem, že sme schválili návrh na prerokovanie v treťom čítaní. Pristúpime k tretiemu čítaniu . Otváram rozpravu v rámci tretieho čítania. Pýtam sa, či sa chce niekto prihlásiť do rozpravy. Nikto. Vyhlasujem rozpravu za skončenú. Pán spravodajca, budeme hlasovať o návrhu zákona ako o celku, prosím, uveďte odporúčanie gestorského výboru.
Pellegrini, Peter, predseda NR SR (2024-01-24):
Prosím o kľud v rokovacej sále. Pán Pročko, nepatrí sa pískať v rokovacej sále. Slušne treba zatlieskať, dáky transparentík si zasa napíšte a tešte sa z toho, aký ste úžasný. Pán poslanec Spišiak. Len vás poprosím, ak budete ešte pískať, budem to považovať za narúšanie rokovania, dám vás vykázať zo sály. (Reakcia z pléna.) Pán poslanec Spišiak, nech sa páči.
Beblavý, Miroslav, poslanec NR SR (2016-10-12):
Ďakujem, pán predsedajúci, Vážené kolegyne, vážení kolegovia, vážený pán minister, ktorý po niekoľkých dňoch v Národnej rade už stráca svoj úsmev z nás, tak dovoľte mi vystúpiť k tomuto zákonu. A takisto ako pán minister som nefajčiar celoživotný, takže nemám nejaký skrytý záujem pri tomto zákone a práve nemám ani problém s daňou z tabakových výrobkov ako s princípom. Pretože si myslím, že tie náklady pre spoločnosť treba zohľadniť a treba aj pokiaľ možno ľudí postupne viesť k tomu, aby sa menej fajčilo, alebo vôbec nefajčilo. Ale musím povedať, že rovnako ako pri všetkých ostatných daňových zákonoch, ktoré tu dneska máme, a ďalší balík budeme mať o mesiac, nebudem môcť hlasovať za tento návrh. A to z toho dôvodu, že naozaj sme dneska v situácii, kde štátu veľmi prudko rastú opakovane daňové príjmy a napriek tomu s nimi štát nenakladá dobre. Deficit nám klesá veľmi pomaly, nedodržiava sa, deficitné ciele už niekoľko rokov, vždy. A nemusím ísť ani do káuz dokonca, aby som teraz hovoril a kvôli Bašternákovi, ale už len zo samotného makroekonomického a spoločenského hľadiska jednoducho nemyslím si, že máme dneska, nazvime to tak, spoločenskú licenciu na to, aby sme zvyšovali dane. Nemyslím si, že je to správne v tejto chvíli. Myslím si, že v tejto chvíli je čas skôr dane znižovať. Samozrejme môžme sa baviť o tom ktoré, daň z tabakových výrobkov medzi také asi nepatrí, ale myslím si, že zvyšovanie dane je nesprávnym krokom a posiela nesprávny signál ľuďom, že štát nikdy nemá dosť. Že ani v situácii, keď príjmy daňové rastú rýchlo, keď ekonomike sa darí, tak ešte aj v tej chvíli je na uspokojenie všetkých tých záujmov, ktoré sú v politike potrebné, naďalej zvyšovať dane. Preto z tohto principiálneho politického postoja nebudem ani s kolegyňami môcť dneska hlasovať za tento zákon, za jeho schválenie a tento postoj sa bude týkať aj všetkých ostatných daňových a odvodových zákonov, ktoré tu ešte buď boli alebo budú. Ďakujem.
Šimečka, Michal, podpredseda NR SR (2023-12-13):
Ďakujem veľmi pekne. Pán poslanec Krátky.
Zmajkovičová, Renáta, podpredsedníčka NR SR (2012-10-23):
S reakciou pán poslanec Sulík. Pán poslanec, chcete reagovať? Tak poprosím, musíte stlačiť, ďakujem.
M. Chovanec, poslanec: (2005-03-17):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov, ale i náležitosti uvedené v legislatívnych pravidlách. Predložený návrh zákona je v súlade s Ústavou Slovenskej republiky a inými všeobecne záväznými právnymi predpismi a medzinárodnými zmluvami. Návrh zákona nemá dosah na zamestnanosť a zvýšenie počtu pracovných síl. Návrh zákona nebude mať podstatný vplyv na štátny rozpočet roku 2005 a 2007. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1073 z 28. februára 2005 a podľa § 71 rokovacieho poriadku Národnej rady navrhujem, aby návrh zákona prerokovali ústavnoprávny výbor a výbor pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby výbory predmetný návrh zákona prerokovali v lehote do 4. mája 2005 a gestorský výbor do 6. mája 2005. Pán podpredseda, prosím, otvorte rozpravu.
P. Hrušovský, podpredseda NR SR: (2002-04-05):
Chcem vás informovať, ešte predtým ako pristúpime k rokovaniu, že o ospravedlnenie svojej neúčasti na dnešnom rokovaní 57. schôdze požiadali písomne páni poslanci Ambróš, Bak, Drobný, Ištván, Keltošová, Maňka, Moric, Prokeš, Prokopovič, Sabolová, Sopko a pán poslanec Ján Sitek. Na zahraničnej služobnej ceste je predseda Národnej rady Slovenskej republiky pán Jozef Migaš. Páni poslanci, podľa prerokúvaných bodov programu teraz pristúpime k hlasovaniu o jednotlivých návrhoch, tak ako sme ich včera alebo v predchádzajúcich dňoch prerušili. Teraz pristúpime k návrhu poslanca Národnej rady Slovenskej republiky Mariána Mesiarika na vydanie zákona, ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona 286/1992 Zb. o daniach z príjmov v znení neskorších predpisov, ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov. (Hlasy v rokovacej sále.) Páni poslanci, keby ste boli bývali včera zostali do konca rokovania schôdze, (Hlasy v rokovacej sále.) tak by ste boli... Neprešlo do tretieho čítania. Zatiaľ pristúpime k tretiemu čítaniu, páni poslanci. Takže teraz poprosím pána spoločného spravodajcu Štefana Rusnáka, aby ako spoločný spravodajca zaujal miesto pre spravodajcov. Otváram rozpravu v rámci tretieho čítania. Páni poslanci, pýtam sa vás, či sa niekto z prítomných pánov poslancov hlási do rozpravy k predloženému návrhu zákona ústne, keďže som nedostal žiadne písomné prihlášky. Konštatujem, že nie je to tak, preto vyhlasujem rozpravu o tomto bodu programu za skončenú a prosím pána spoločného spravodajcu, aby uviedol návrh záverečného hlasovania. Ešte pán poslanec prosí o chvíľku času na vyhotovenie náhradnej hlasovacej karty. Páni poslanci, prosím o 5-minútovú prestávku. (Prerušenie rokovania o 9.15 hodine.) (Pokračovanie v rokovaní o 9. 23 hodine.)
J. Kvorka, poslanec: (2008-05-21):
Prosím, pán predseda, dajte hlasovať o postúpení návrhu zákona do tretieho čítania.
Danko, Andrej, podpredseda NR SR (2024-01-23):
Pokračujeme v rozprave. Pán poslanec Szalay, pripraví sa poslanec Sabo.
Huba, Mikuláš, poslanec NR SR (2015-09-16):
Ďakujem pekne za slovo. Snažil som sa prihlásiť prvý. Bola to dobrá intuícia, lebo kolega Kollár ma so svojím návrhom predbehol. Predsa len doplním k tomu zdôvodneniu to, že bola to Národná rada, ktorá iniciovala túto kontrolu v Slovenských elektrárňach. Čiže je dvojnásobne logické, aby sa s výsledkami tejto kontroly oboznámila. Ale mám ešte jeden taký všeobecnejší návrh na doplnenie programu. Čím ďalej, tým častejšie, a to aj z úst politikov, počúvame o hodnotách ako fenoméne, ktorý je čím ďalej, tým viac ohrozený. Každý máme možno trošku inú predstavu o hodnotách. Ale práve preto si myslím, a preto navrhujem zaradiť do programu osobitný bod venovaný hodnotám. Mali by sme si vydiskutovať, o aké hodnoty nám vlastne ide, čím, respektíve kým sú ohrozené. Takže redukujem ten môj dvojnávrh na toto, na tento jeden návrh, keďže ten... (Prerušenie vystúpenia časomerom.)
Danko, Andrej, predseda NR SR (2020-02-20):
Prosím, všetci sa držme témy. Prosím, nech sa páči.
Grendel, Gábor, podpredseda NR SR (2022-02-15):
S reakciou na faktickú poznámku pán poslanec Kuriak.
Laššáková, Jana, podpredsedníčka NR SR (2013-12-16):
Na vystúpenie pána poslanca s faktickými poznámkami dvaja páni poslanci, pán poslanec Osuský a pán poslanec Mikloško. Končím možnosť prihlásiť sa s faktickými poznámkami. Nech sa páči, pán poslanec Osuský.
Taraba, Tomáš, poslanec NR SR (2021-06-22):
Pani kolegyňa Cigániková, ja, chcel by som jednu technickú otázku, lebo aj sa venujete technicky vždy vo svojich vystúpeniach. V minulosti sme tu mali vážny únik dát z NCZI, neviem, či sa to, do akej miery potvrdilo, aj sme boli spolu v televíznej debate, vtedy to bolo v tej fáze, že sa to ide preverovať. Teraz sa ide ešte väčší rozsah dát o ľuďoch dávať do vlastne depozitára NCZI, to znamená, moja otázka, aké sú kontrolné mechanizmy, aké budú postihy štátu, ak príde k opätovnému nejakému úniku dát o ľuďoch. A všeobecne ma zaujíma táto otázka, lebo na Západe, keď príde k úniku akýchkoľvek dát, či platobných, alebo podobne, v privátnych korporáciách, to sú miliardy, čo sa platia na odškodnom, len na Slovensku sa nejak vždy štát tvári, že pokrčí plecami, a nič sa nedeje. No a teraz k tým, k tomu konštatovaniu, viete, no, je, je smutné a pre mňa nepochopiteľné, že naozaj váš štátny tajomník pán Klus urobil najväčší diel práce za to, že toto obmedzovanie cestovania v rámci Európskej únie a rozdeľovanie na očkovaných a neočkovaných sa presadilo. Na internete nájdete niekoľko stanovísk aj Nemecka, v tej dobe Francúzska, ktorí sa veľmi skepticky vtedy stavali ku COVID pasom, a bol to práve pán Klus za SaS, ktorý jednoducho z toho urobil takú svoju osobnú nejakú aktivitu, takže je to vaša zodpovednosť ako strany, ktorá sa tvári, že tú slobodu chcete presadzovať. No a potom áno, je tu, je tu proste problém tej nevedeckosti, pretože spomínate tu Rusko niekto, a Izrael je najviac očkovaný a tam jednoducho sa pozrite, čo sa deje, ľudia sa vracajú k rúškam, tá, tá efektivita je otázna a to, že ako veriť tomu očkovaniu samotnému, dokazujú Rakúšania, ktorí od očkovaných ľudí stále pýtajú tie potvrdenia, takže toto nezmení nič.
Dolinková, Zuzana, ministerka zdravotníctva SR (2024-01-25):
Vážená pani poslankyňa, v prvom rade na rozdiel od pre nás chýbajúcich dôkazov vo veci použitia severokórejských rakiet na Ukrajine tu je situácia jasná a jednoznačná. Jemenskí povstalci opakovane zaútočili raketami na obchodné lode v Červenom mori. Podotýkam, že išlo o komerčné lode, ktoré neprevážali vojenský materiál, ale civilný náklad. Videli ste, aké to malo následky. Mnohí prepravcovia z Ázie odkláňajú svoje plavebné trasy okolo afrického svetadielu, čo bude mať za následok zdražovanie tovarov. Hovoríme tu o plavidlách, ktoré tvoria 15 až 20 % svetového obchodu. Nehovoriac už o tom, aké riziko predstavujú útoky jemenských povstalcov na lode pre celkovú situáciu na Blízkom východe. Takže preto sme podporili vyhlásenie európskej zahraničnej služby. Nie sme zástancami vojenských riešení a netlieskame nadšene odvetným raketovým útokom Američanov a Britov na Husíov. Aj na ostatnej Rade Európskej únie pre zahraničné veci v polovici januára v Bruseli som zdôraznil, že Slovensko bude podporovať iba aktivity prípustné podľa medzinárodného práva a nepodporíme útoky, ktoré by boli narušením suverenity iných štátov. Slovensko nie je námorná veľmoc, ale máme záujem, aby v Červenom mori neboli napádané civilné lode jemenskými povstalcami alebo kýmkoľvek iným. Doteraz takýchto útokov bolo už viac ako sto. Aj z tohto miesta chcem ešte raz podčiarknuť naše znepokojenie z eskalácie napätia v tejto časti sveta. Situácia je naozaj vážna, je potrebné urobiť všetko pre to, aby sa požiar nerozšíril do celého regiónu vrátane podpory úsilia osobitného vyslanca OSN Grundberga, ktorý sa s pomocou Ománu a Saudskej Arábie snaží nájsť mierové riešenia. Ďakujem pekne.
Paška, Pavol, predseda NR SR (2013-05-29):
Faktické poznámky majú páni poslanci: Hudacký, Kolesík. Končím možnosť sa prihlásiť do faktických. Pán poslanec Hudacký.
Sulík, Richard, predseda NR SR (2011-09-14):
Páni poslanci, páni poslanci, prosím vás, nevykrikujte, celkom dobre do zvládame. Pán poslanec Droba.
Kozelová, Monika, poslankyňa NR SR (2020-12-02):
Dušan, nie sme slabí naozaj a ja myslím, že práve teraz je to obdobie, kedy v tom výbore pre kultúru naozaj sedia aj ľudia, ktorí sú z praxe, a nesedia tam odložení poslanci, ktorých nemal, nemali jednotlivé poslanecké kluby kam prideliť. Ja som tiež hovorila s pánom ministrom. Naozaj urobil, čo mohol. A v tomto pohnutom čase je to strašne ťažké. Pre mňa je, sú, je tých peňazí tiež málo, ale ja sa obávam, že takto málo je pre každé to odvetvie. To znamená, či pre zdravotníctvo, či pre sociálne, sociálne veci, pre všetkých. Mne leží, mne ležia na srdci pamiatky, ktoré tu 30 rokov chátrajú a ak sa o ne čoskoro nepostaráme, tak nám padnú na hlavu. S pamiatkami nám padne aj cestovný ruch, pretože ak na niečom cestovný ruch šľape, tak to sú pamiatky a naše prírodné krásy. To sú dve veci. Ja pevne verím, že nápomocná bude, nápomocná bude aj Európska únia a že časť peňazí dostaneme do kultúry z Európskej únie, hlavne teda možno, predpokladám, že to bude práve na záchranu pamiatok a tým pádom väčší objem peňazí príde či do zriaďovanej, či do nezriaďovanej kultúry. Ja aspoň pevne tomu verím. A to je asi tak zhruba všetko. Ja chápem, chápem, všetci by sme tam chceli mať omnoho viac peňazí. Naozaj všetci. A verím tomu, že po tomto nie veľmi dobrom roku pre budúci rok a pre ďalší rozpočet tých peňazí bude podstatne, podstatne viac. A chápem, že treba tú kultúru zachrániť, pretože naozaj doteraz bola vždy na chvoste. Bolo to úplne jedno, ktorá vláda bola pri moci.
P. Paška, predseda NR SR: (2010-03-03):
(Hlasovanie.) 140 prítomných, 88 za, 51 sa zdržalo, 1 nehlasoval. Tento bod sme schválili.
Bugár, Béla, podpredseda NR SR (2018-05-17):
To je teda pekný slovník. Vyhlasujem rozpravu za skončenú. Pani navrhovateľka, chcete zaujať stanovisko? Mne hovorili... Ešte raz, pardon. Pán spravodajca, ako? No tak zle ma informovali. Takže dávam možnosť sa prihlásiť ústne do rozpravy. Končím možnosť sa prihlásiť ústne do rozpravy. Ako prvý pán poslanec Kollár, nech sa páči.
Viskupič, Jozef, poslanec NR SR (2014-06-24):
Ďakujem, pán predseda. Chcel by som požiadať, aby bola poskytnutá informácia Národnej rade a bola zaviazaná vláda, aby informáciu alebo správu predložila hlavne z ministerstva hospodárstva alebo z ministerstva zahraničných vecí a európskych záležitostí alebo premiéra, a to o situácii, keďže v súčasných hodinách vo Viedni prebieha rokovanie o oživenie, respektíve zrealizovaní problému zrealizovaní South Streamu a napriek stanovisku Európskej komisie, napriek stanovisku a legislatívnemu prostrediu, ktoré v Európskej únii máme, tak aké je stanovisko vlády na bilaterálnej úrovni voči Rakúsku v tejto oblasti, či naozaj to, čo sa dialo s Bulharskom, že nepristúpili k South Streamu a Slovenská republika tuná môže ťahať za výrazne aj kratší koniec a je to... (Prerušenie vystúpenia časomerom.)
D. Lipšic, poslanec: (2008-09-04):
Ešte raz teda. Tento prepis priateľského rozhovoru je v dohľadovom spise Generálnej prokuratúry spisová značka III/2GPt228/93 na strane 256. Je to legálny dokument, ktorý podľa mojej mienky diskredituje nielen ministra, ale aj samotnú vládu.
Dostál, Ondrej, poslanec NR SR (2021-05-14):
Ďakujem, pán podpredseda. Vážené kolegyne, vážení kolegovia, dovoľte, aby som v druhom čítaní uviedol návrh novely zákona o hospodárskej mobilizácii. Cieľom návrhu zákona je legislatívne upraviť možnosť prijímania niektorých opatrení hospodárskej mobilizácie nielen vo výnimočnom stave a v núdzovom stave, ale aj v mimoriadnej situácii, keďže je predpoklad, že núdzový stav v priebehu pár dní skončí a mimoriadna situácia bude pokračovať, a je potrebné, aby niektoré opatrenia hospodárskej mobilizácie boli zachované. Obsiahlo sme o tom diskutovali v rozprave včera, takže nebudem ja tu už ďalej rozvádzať. Ako vyplýva zo spoločnej správy, sú tam dva pozmeňujúce návrhy, ktoré, ktoré, ako predkladateľ s nimi súhlasím. Takže za mňa toľko.
P. Hrušovský, predseda NR SR: (2004-10-20):
(Prerušenie rokovania o 12.39 hodine.)
Matovič, Igor, poslanec NR SR (2023-12-15):
Tak snáď mi všetci ostatní odpustia, tí normálni, čo vystupovali predtým, budem reagovať len na toho posledného, na pána Muňka. Takže poďme si vás trošičku psychologicky, vaše myslenie, rozobrať. Hovoríte, že: mali ste ústavnú väčšinu, mohli ste všetkých pozatvárať. To je presne to vaše ponímanie spravodlivosti. Podľa vás tí, čo majú väčšinu, tí majú všetkých pozatvárať, ktorých chcú. Naším cieľom nebolo pozatvárať zločincov, naším cieľom bolo dať orgánom činným v trestnom konaní slobodu, aby slobodne mohli konať a keď niekto zločin spáchal bez ohľadu na to, odkiaľ bol, aby za svoje skutky bol spravodlivo odsúdený. Pevne verím, že vo vašom veku cítite ten rozdiel. U vás ten, kto vyhrá voľby, môže všetko. Presne slovami Pavla Pašku, nebohého to predsedu Národnej rady, ktorý za svoje rozkrádanie tak symbolicky umrel na chodníku, bez pomoci, pred nemocnicou, ktorú tuneloval. Vo vašom veku, ešte raz hovorím, verím, že si uvedomujete rozdiel medzi vaším ponímaním a prístupom k spravodlivosti a medzi naším a mojím. Ja som do politiky išiel práve preto, že to myslenie, ktoré vy ste tu predstavil, bolo myslením v podstate tých vládnych koalícií Slotu, Mečiara, Fica, ktorí vtedy vládli. Ktorí si povedali, že keď vládnu, tak oni majú pravdu, oni majú právo zatvoriť toho, koho oni chcú. Ale to nie je úloha politikov. To je úloha orgánov činných v trestnom konaní. A keď hovoríte o tom, či som predal firmu bielym koňom a neviem, zneužil vlastnú matku, tieto klamstvá si nechajte pre seba, možno keď budete zomierať, sa vám dobre s tým bude zaspávať. Ja som poctivo platil dane na rozdiel od vás, Mečiarovského privatizéra, ktorý zadarmo sa dostal k zlatej sliepke slovenského alebo československého turistického ruchu. (Potlesk.)
Blanár, Juraj, podpredseda NR SR (2020-11-25):
Ďalší s faktickou poznámkou pán poslanec Dostál.
Laššáková, Jana, podpredsedníčka NR SR (2013-09-03):
S reakciou pán poslanec Mihál, nech sa páči.
Hrušovský, Pavol, podpredseda NR SR (2010-08-06):
Teraz dávam slovo pánovi poslancovi Rafajovi, ktorý je prihlásený ako 22. rečník písomne, po ňom sa pripraví pán poslanec Matejička. Nech sa páči, pán poslanec Rafaj.
Hort, Milan, podpredseda NR SR (2011-03-24):
Ďakujem. Otváram rozpravu. Do rozpravy som dostál písomnú prihlášku pána poslanca Ľubomíra Vážneho ako jediného. A po jeho vystúpení, príp. faktických poznámkach bude možné prihlásiť sa do rozpravy aj ústne. Pán poslanec, nech sa páči.
Schlosár, Rastislav, poslanec NR SR (2019-02-05):
Vážené panie poslankyne, vážení páni poslanci, v rozprave vystúpili dvaja poslanci, nepodali žiaden procedurálny návrh. Preto, pán predseda, predsedajúci, dajte, prosím, hlasovať o tom, že Národná rada prerokuje návrh ústavného zákona v druhom čítaní.
B. Bugár, podpredseda NR SR: (2004-03-03):
Teraz prosím pána poslanca Abrhana, aby podal správu k návrhu zákona, ktorým sa mení a dopĺňa zákon č. 515/2003 Z. z. o krajských úradoch a obvodných úradoch a o zmene a doplnení niektorých ďalších zákonov . Nech sa páči.
Kollár, Jozef, poslanec NR SR (2013-09-18):
Ďakujem pekne za slovo. Ďakujem za faktickú poznámku kolegovi Hraškovi. Pán Blaha, no vy ste hrával v nejakej kapele niekedy v minulosti, som sa dočítal. Asi to bude pravda, tak mi dáte iste za pravdu, že sú také songy, patrí medzi ne, aj niektoré pesničky Beatlesu a Simona Garfunkela, ktoré normálne, že zľudoveli a stali sa z nich skoro ako ľudové pesničky. A generácie, ktoré prídu po nás, možno už si nebudú pamätať, kto je producentom týchto skladieb. V tomto parlamente slovenskom zľudovela tiež, pomaličky zľudovieva taká jedna veta, ktorá hovorí, že, pán Blaha, vaša sčítanosť naozaj predčila váš intelekt. Všetky tie krajiny, ktoré ste vymenovali, v istom období, určité dekády prosperovali, to je pravda. No na strane druhej nevládli v tých krajinách ekonomickí diletanti. Nevládli tam ľudia, ktorí dennodenne dokazujú svoju reformnú prázdnotu. To znamená, že aj keby chceli ozdravovať verejné financie, ozdravovať ich nevedia a nikdy vedieť nebudú. To je rozdiel medzi tými krajinami, ktoré ste vymenovali vy, a vládou socialistického SMER-u na Slovensku. Ďakujem pekne.
Figeľ, Ján, podpredseda NR SR (2014-11-09):
Igor Hraško, nech sa páči.
Laššáková, Jana, podpredsedníčka NR SR (2014-06-26):
Na vystúpenie pána poslanca tri faktické poznámky, páni poslanci Mikuš, Frešo a pani poslankyňa Mezenská. Končím možnosť prihlásiť sa s faktickými poznámkami. Nech sa páči, pán poslanec Mikuš.
Jurinová, Erika, podpredsedníčka NR SR (2015-10-02):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Dávam možnosť prihlásiť sa do rozpravy ústne. Do rozpravy sú prihlásení dvaja páni poslanci. Uzatváram možnosť prihlásiť sa. Dávam slovo prvému prihlásenému pánovi poslancovi Osuskému.
D. Jarjabek, poslanec: (2008-02-01):
Ale o jednom môžem hovoriť a môžem hovoriť o tom, keď ste sa dotkli tzv. súdruha Pezlára. O Pezlárovi to, čo ste povedali, máte možno tiež pravdu, ale prečo ste to nepovedali osobne súdruhovi Pezlárovi? Mali ste na to možnosti. A vaši kolegovia tiež neodmietli hrať v Povstaleckej histórii, ktorá priamo na to, o čom písal Pezlár, nadväzovala. Takže zdá sa mi tá vaša poznámka v súvislosti s Pezlárom trošku neúprimná. Ďakujem za pozornosť.
Hrnčiar, Andrej, podpredseda NR SR (2017-03-23):
Ďakujem. Pani poslankyňa chce mať doplňujúcu otázku.
Bugár, Béla, podpredseda NR SR (2017-03-28):
Pani poslankyňa, nech sa páči, môžete reagovať.
Laššáková, Jana, podpredsedníčka NR SR (2014-06-04):
S reakciou pani podpredsedníčka Jurinová, nech sa páči.
Paška, Pavol, predseda NR SR (2014-03-25):
(Hlasovanie.) 126 prítomných, 103 bolo za, 5 proti, 13 sa zdržali, 5 nehlasovali. Návrh sme postúpili do druhého čítania. (Potlesk.) Ďalej, poprosím, pani spravodajkyňa.
Laurenčík, Milan, podpredseda NR SR (2021-11-02):
Ďakujem. Prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre pôdohospodárstvo a životné prostredie, predsedovi tohto výboru pánovi poslancovi Jaroslavovi Karahutovi, aby informoval Národnú radu o výsledku rokovania výborov o tomto návrhu zákona, aby odôvodnil návrh, ako aj stanovisko gestorského výboru. Pán poslanec, nech sa páči, máte slovo.
Gröhling, Branislav, poslanec NR SR (2017-03-30):
Pán kolega Žarnay, ďakujem veľmi pekne za váš príspevok. Ja som veľmi rád, že ste vyslovili, že kvalitu školy ovplyvňuje osoba riaditeľa. To je veľmi dôležité. A tak ako ste aj povedali, že riaditeľ musí riešiť množstvo problémov, zháňa financie, fungovanie školy, rekonštrukcia priestorov, rieši problémy medzi žiakmi, učiteľmi atď. My sme to aj zohľadnili v dôvodovej správe, čo ste vy aj povedali. A mňa veľmi pozitívne zarazila jedna vec, ktorú ste vyslovili, a opakujem znova, že veľmi pozitívne, že si viete predstaviť za určitých podmienok, že riaditeľ by aj nemal pedagogické vzdelanie, lebo myslím si, že pedagogické vzdelanie nehovorí, že či človek vie šéfovať ľuďom, či je to líder, či vie riadiť a koordinovať zamestnancov, nehovorí, či rozumie ekonomickým procesom, hospodáreniu školy, riadeniu ľudských zdrojov, personálnej agende. A myslím si, že to, čo navrhujeme, by bol prvý krok k tomu, aby sme trochu uvoľnili školstvo, a potom, tak ako som povedal vo svojej úvodnej časti, či už my v nasledujúcich rokoch, alebo potom ďalší parlament, keď sa bude realizovať aj Učiace sa Slovensko, kde je o tom jedna stať, by sme mohli prísť k tomu, že riaditeľ by nemusel mať pedagogické vzdelanie, pokiaľ by sme vedeli zabezpečiť poradný orgán alebo radu, alebo zástupcu, alebo niekoho, kto by mu radil s odbornými vecami, čo sa týka praxe so žiakmi. Ďakujem vám pekne.
Grendel, Gábor, podpredseda NR SR (2020-03-24):
Pán poslanec, musím vás upozorniť, že vypršalo desať minút určených na vaše vystúpenie. Takže musím vás upozorniť, že ste skončili s prejavom.